Nafarroako Parlamentuko Mahaiak, 2021eko abenduaren 20an egindako bilkuran, honako erabaki hau hartu zuen, besteak beste:

Nafarroako Parlamentuko Erregelamenduaren 108. artikuluarekin bat, honako hau ERABAKI DA:

**1.** Haur eta nerabeei arreta eta babesa eman eta haien familiak, eskubideak eta berdintasuna sustatzeko Foru Lege proiektuari zuzenketak aurkezteko epea **2022ko urtarrilaren 17ko eguerdiko hamabiak arte** luzatzea. Aipatu foru lege proiektua 2021eko abenduaren 14ko 143. Nafarroako Parlamentuko Aldizkari Ofizialean argitaratu zen (10-21/LEY-00013).

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2021eko abenduaren 20an

Lehendakaria: Unai Hualde Iglesias